Több hónapos csúszás után szombaton, március 30-án átadják az M3-as metróvonal felújított szakaszát - tudtuk meg a főpolgármesteri hivataltól.

Az átadón Tarlós István főpolgármester tart nyitóbeszédet, majd metrón utazva bemutatják a hat megújult állomást Újpest-központtól a Dózsa György útig.

A március 30-ai átadás után vége lesz az északi szakaszon a buszos pótlásnak, viszont felkészülhet Dél-Pest a tortúrára, ennek a szakasznak (Kőbánya-Kispest és a Nagyvárad tér között) már április 6-án elkezdik a felújítását, tehát csak az ezek közt lévő néhány napig jár majd a rendes menetrend szerint a 3-as metró.